**Patrik Juhola** (s. 16. joulukuuta 2003 Ylöjärvi) on suomalainen jääkiekkoilija, joka pelaa SM-liigajoukkue Porin Ässissä. Hän on pelipaikaltaan keskushyökkääjä.

Ura
---

### Seuraura

Juhola on Ylöjärven Ilveksen kasvatti. Hän siirtyi juniorina sittemmin HC Nokiaan. Kaudella 2018–2019 Juhola oli C-nuorten SM-karsinnoissa 14 osumallaan joukkueensa paras maalintekijä Oiva Keskisen kanssa. C-nuorten SM-sarjassa hän oli HC Nokian paras syöttäjä kymmenellä syöttöopisteellään. Kaudeksi 2019–2020 Juhola siirtyi Porin Ässiin, jossa hän pelasi suurimman osan kaudestaan seuran B2-nuorissa. Kaudella 2020–2021 Juhola toimi Ässien U18-joukkueen kapteenina.

Kaudella 2021–2022 Juhola oli 39 tehopisteellä Ässien U20-joukkueen kolmanneksi paras pistemies. Hän sijoittui 20 maalillaan koko U20 SM-sarjan maalipörssin seitsemänneksi. Juhola valittiin sarjan syyskuun kuukauden pelaajaksi. Joulukuussa 2021 hän teki Ässien kanssa kevääseen 2025 asti ulottuvan SM-liigasopimuksen. Tammikuussa 2022 seura lainasi Juholan ja kuusi muuta pelaajaa toistaiseksi voimassa olevilla sopimuksilla Mestis-joukkue Kokkolan Hermekseen hakemaan pelituntumaa, kun Ässien U20-joukkueen pelit olivat tauolla koronavirusrajoitusten vuoksi. Hän pelasi siellä kolme ottelua piste per peli tahdilla. Kauden 2022–2023 Juhola pelasi kokonaan Ässien U20-joukkueessa, jonka neljänneksi paras pistemies hän oli 32 tehopisteellä.

Elokuussa 2023 Ässät lainasi Juholan alustavasti joulutaukoon asti kestävällä sopimuksella Mestis-joukkue Imatran Ketterään. Hän pelasi siellä 24 runkosarjaottelua tehopistein 9+12=21, kunnes joulukuussa Juhola kutsuttiin Ässien SM-liigajoukkueeseen, kun hyökkääjistä Will Graber ja Feetu Knihti joutuivat sivuun. Juhola teki näin ollen liigadebyyttinsä 13. joulukuuta 2023 1–2 jatkoaikahäviöön päättyneessä kotiottelussa JYPiä vastaan. Hänet merkittiin Ässien nelossentteriksi laidoilleen Roope Talaja ja Leevi Viitala. Juhola sai ottelussa jääaikaa 7.25 minuuttia ja hänelle merkittiin teholukema –1. Liigauransa avausmaalin hän teki kuudennessa ottelussaan 28. joulukuuta 2023 vieraissa Pelicansia vastaan. *Satakunnan Kansa* valitsi Juholan ottelun parhaaksi Ässät-pelaajaksi. Hän pelasi kauden 2023–2024 aikana SM-liigassa 22 runkosarjaottelua tehopistein 1+2=3. Ässien SM-liigakauden päätyttyä Juhola vahvisti pudotuspeleissä seuran U20-joukkuetta. Neljännessä finaaliottelussa 12. huhtikuuta 2024 Turun Palloseuraa vastaan hän teki kaksi maalia, joista jälkimmäinen jäi Ässien 4–2-voittoon päättyneen ottelun voittomaaliksi, joka ratkaisi joukkueelle U20 Suomen-mestaruuden.

### Maajoukkueura

Juhola on pelannut kuusi nuorten maaottelua.

Pelityyli
---------

Suomen alle 18-vuotiaiden maajoukkueen valmennusjohto kuvaili Juholaa U20 SM-sarjan kuukauden pelaajaksi valitessaan hyväksi kahden suunnan hyökkääjäksi, joka on luisteluvoimainen, omaa hyvät kädet ja näkee hyvin peliä. Ässien entisen kehitysjohtaja Tommi Kerttulan mukaan hänellä on hyvä raamit ja kyky pelata peliä laadukkaasti kahteen suuntaan. Kerttulan mukaan Juhola on kova tekemään töitä kehittymisen eteen ja on tavoitteellinen pelaaja.

Juhola on maininnut esikuvakseen Aleksander Barkovin.

Muuta
-----

Juhola valmistui ylioppilaaksi Porin lukiosta syksyllä 2022.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2021–2022 | Ässät | U20-SM | 40 | 20 | 19 | 39 | 24 | 3 | 0 | 4 | 4 | 0 |
|  | Hermes | Mestis | 3 | 2 | 1 | 3 | 0 | – | – | – | – | – |
| 2022–2023 | Ässät | U20-SM | 36 | 10 | 22 | 32 | 31 | 10 | 2 | 2 | 4 | 2 |
| 2023–2024 | Ässät | U20-SM | 2 | 1 | 3 | 4 | 2 | 15 | 9 | 7 | 16 | 10 |
|  | Ässät | SM-liiga | 22 | 1 | 2 | 3 | 0 | – | – | – | – | – |
|  | Ketterä | Mestis | 24 | 9 | 12 | 21 | 12 | – | – | – | – | – |
| 1 kausi | yhteensä | SM-liiga | 22 | 1 | 2 | 3 | 0 | – | – | – | – | – |
| 2 kautta | yhteensä | Mestis | 27 | 11 | 13 | 24 | 12 | – | – | – | – | – |

Lähteet
-------

* Patrik Juhola The Internet Hockey Databasessa (englanniksi)
* Patrik Juhola Eurohockey-sivustolla (englanniksi)
* Patrik Juhola *Elite Prospects*. Everysport Media Group AB.  (englanniksi)

### Viitteet

1. 1 2  Esittelyvuorossa Patrik Juhola! *instagram.com*.  29.7.2023. HC Ässät Pori Oy. Viitattu 13.12.2023.
2. 1 2 3 4 5  Patrik Juhola *Elite Prospects*. Everysport Media Group AB.  (englanniksi)
3. ↑  Elite Prospects - HC Nokia U16 *eliteprospects.com*. Everysport Media Group AB. Viitattu 14.12.2023. (englanniksi)
4. ↑  Elite Prospects - Ässät U20 *eliteprospects.com*. Everysport Media Group AB. Viitattu 14.12.2023. (englanniksi)
5. ↑  Elite Prospects - U20 SM-sarja Stats 2021-2022 (Tilastossa Juholan edelle sijoittuneiden Akseli Mäkisen KooKoo, Topias Kasken ja Veikka Hahlin Jukurit sekä Taneli Kovaniemen Sport eivät pelanneet ylemmässä jatkosarjassa.) *eliteprospects.com*. Everysport Media Group AB. Viitattu 14.12.2023. (englanniksi)
6. 1 2  Mennander, Pasi: U18 SM-sarjan kauden 2020–21 palkitut pelaajat ja tähtikentät *leijonat.fi*.  1.10.2021. Suomen Jääkiekkoliitto ry – Finlands Ishockeyförbund rf. Viitattu 14.12.2023.
7. 1 2  U18 SM-sarjan kauden 2020–21 palkitut pelaajat ja tähtikentät *assat.com*.  9.12.2021. HC Ässät Pori Oy. Viitattu 14.12.2023.
8. ↑  Ässät lainaa nuoria pelaajia Mestikseen *assat.com*.  13.1.2022. HC Ässät Pori Oy. Viitattu 14.12.2023.
9. ↑  Elite Prospects - Ässät U20 *eliteprospects.com*. Everysport Media Group AB. Viitattu 14.12.2023. (englanniksi)
10. ↑  Patrik Juhola lainasopimuksella Mestikseen *assat.com*.  28.8.2023. HC Ässät Pori Oy. Viitattu 14.12.2023.
11. ↑  Laiho, Harri: Ässien poissaolijoiden lista kasvaa – kaksi pelaajaa palasi Poriin *satakunnankansa.fi*.  11.12.2023. Sanoma Media Finland Oy. Viitattu 14.12.2023.
12. ↑  Liuhala, Juhani: Ässät hävisi räikeään tuomarivirheeseen: "Järkyttävä väärä vaihto, josta tuli voittomaali" – Katso video kohutilanteesta *satakunnankansa.fi*.  13.12.2023. Sanoma Media Finland Oy. Viitattu 14.12.2023.
13. ↑  Ässät - JYP, 13.12.2023 *liiga.fi*.  13.12.2023. Jääkiekon SM-liiga Oy. Viitattu 14.12.2023.
14. ↑  Ässät - JYP, 13.12.2023 *liiga.fi*.  13.12.2023. Jääkiekon SM-liiga Oy. Viitattu 14.12.2023.
15. ↑  Pelicans - Ässät, 28.12.2023 *liiga.fi*.  28.12.2023. Jääkiekon SM-liiga Oy. Viitattu 14.12.2023.
16. ↑  Riihentupa, Timo; Laiho, Harri: Ässien ilta Lahdessa toi vain yhden ilonaiheen *satakunnankansa.fi*.  28.12.2023. Sanoma Media Finland Oy. Viitattu 28.12.2023.
17. ↑  Tätä kaveria ei kannata enää Mestikseen lähettää – veljeksistä virkeämmällä merkkejä paremmasta *satakunnankansa.fi*.  28.12.2023. Sanoma Media Finland Oy. Viitattu 28.12.2023.
18. ↑  Mennander, Pasi: Ässät U20 SM-sarjan mestari – Legacy Bowl Poriin *leijonat.fi*.  12.4.2024. Suomen Jääkiekkoliitto ry – Finlands Ishockeyförbund rf. Viitattu 14.4.2024.
19. ↑  Porin lukion ylioppilaat syksy 2022 (pdf) *cms.pori.fi*.  13.12.2023. Porin kaupunki. Viitattu 14.12.2023.

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl